cyanic-selkie/wikianc huggingface dataset:
Ip Man (2008)
Είναι η πρώτη ταινία της σειράς ταινιών Ip Man. Έκανε πρεμιέρα στο Πεκίνο στις 10 Δεκεμβρίου 2008 και κυκλοφόρησε στις κινηματογραφικές αίθουσες στο Χονγκ Κονγκ στις 19 Δεκεμβρίου 2008, αποσπώντας ευρεία αναγνώριση από κριτικούς και κοινό. Πριν από την κυκλοφορία της ταινίας, ο Raymond Wong ανακοίνωσε ότι θα υπάρξει συνέχεια. μια δεύτερη δόση με τίτλο Ip Man 2, κυκλοφόρησε τον Απρίλιο του 2010, μια τρίτη δόση με τίτλο Ip Man 3 κυκλοφόρησε το 2015 και το Ip Man 4: The Finale κυκλοφόρησε το 2019. Το Ip Man κέρδισε πάνω από 22 εκατομμύρια δολάρια παγκοσμίως, παρόλο που δεν κυκλοφόρησε στη Βόρεια Αμερική και το μεγαλύτερο μέρος της Ευρώπης. Μετά την επιτυχία της, η ταινία ήταν υποψήφια για 12 Βραβεία Κινηματογράφου Χονγκ Κονγκ, κερδίζοντας βραβεία Καλύτερης Ταινίας και Καλύτερης Χορογραφίας Δράσης.
Παραπομπές
Κατηγορία:Ταινίες του 2008
Καλλιθέα Κλειτορίας Αχαΐας
Η Καλλιθέα (παλιά ονομασία: Κάνη) είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική κοινότητα Κλειτορίας της Δημοτικής Ενότητας Κλειτορίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.
Τοποθεσία
Η Καλλιθέα απέχει 2,4 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 693 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 52 κατοίκους.
Διοικητική ιστορία
Η Καλλιθέα από το 1835 έως το 1912 αποτέλεσε οικισμό του Δήμου Κλειτορίας. Το 1912 με την κατάργηση των Δήμων αποτέλεσε οικισμό της Κοινότητας Βρωσθαίνης, και από το 1916 οικισμό της Κοινότητας Μαζέϊκων αφού αποσπάστηκε από την Κοινότητα Βρωσθαίνης. Το 1998 με την εφαρμογή της διοικητικής διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Κλειτορίας. Από το 2011 βάσει της διοικητικής μεταρρύθμισης "Καλλικράτης" αποτελεί οικισμό της Τοπικής κοινότητας Κλειτορίας του διευρυμένου Δήμου Καλαβρύτων.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λευκασίου Κατηγορία:Δήμος Καλαβρύτων
Τέμενος Μπαϊρακτάρ
Το Τέμενος Μπαϊρακτάρ, είναι τζαμί στην Λευκωσία, το οποίο βρίσκεται εντός των εδαφών που ελέγχονται από την Κυπριακή Δημοκρατία.
Ιστορία
Η ακριβής χρονολογία κατασκευής του τζαμιού είναι άγνωστη. Το τζαμί είναι αφιερωμένο στον σημαιοφόρο (Μπαϊρακτάρη) (bayraktar), ο οποίος έπεσε ενώ τοποθετούσε την οθωμανική σημαία στα τείχη της Λευκωσίας, στην Πύλη Κοντσάντζα, στις 9 Σεπτεμβρίου 1570 κατά την διάρκεια της Οθωμανικής κατάληψης της Κύπρου. Ο τάφος του σημαιοφόρου βρίσκεται δίπλα στο τζαμί αλλά το όνομα του ατόμου παραμένει αβέβαιο. Μερικές πηγές τον ονομάζουν Αλεμνταρ Καρά Μουσταφά (Alemdar Kara Mustafa), άλλες Αλεμνταρ Μεχμέτ Αγά (Alemdar Mehmet Ağa), ενώ μια τοπική ιστορία αναφέρει πως το όνομα του ήταν Ντελί Καφερ δηλαδή "τρελός Καφέρ") Ο αρχαιολόγος Tuncer Bağışkan έγραψε πως χτίστηκε το τζαμί σε μια προσπάθεια να ενδυναμωθεί η ισλαμική πίστη στην Κύπρο.
Αυτό που είναι γνωστό είναι πως στην αρχή, στο σημείο υπήρχε ένας τάφος, αργότερα έγινε τύμβος και μετά τζαμί χωρίς μιναρέ. Μια μαρμάρινη επιγραφή που χρονολογείται το 1756/57 στον τάφο, γράφει ότι ο Χασάν Αγάς, ο Κυβερνήτης της Κύπρου, αφιέρωσε το μνημείο στην ψυχή της νεκρής του μητέρας, αλλά δεν υπάρχουν επίσημα αρχεία που να δείχνουν ποιος το μετέτρεψε σε Τύμβο. Το 1767, ο ταξιδευτής Giovanni Mariti, που επισκέφτηκε την Λευκωσία, κατέγραψε πως υπήρχε ένα τζαμί χωρίς μιναρέ πλάϊ σε ένα μνήμα. Σύμφωνα με μια επιγραφή στην είσοδο του τζαμιού, ενας μιναρές προστέθηκε, μαζί με ένα άμβωνα και μια ημικύκλια κατασκευή που δείχνει προς την Μέκκα (mihrab) από τον Αμπτουλά Πασά το 1820/21, κατά την διάρκεια του Μαχμούντ του Β΄ ο οποίος είναι γνωστός για βελτιώσεις στα δημόσια έργα στην Κύπρο.
Ο τύμβος ανακατασκευάστηκε εκτενώς το 1909 και οι πέτρες του αντικαταστάθηκαν. Ως το 1930, το τζαμί κατείχε το λείψανο το οποίο υπήρχε ο ισχυρισμός ότι άνηκε στον Μωάμεθ. Σε θρησκευτικές επετείους, οι επισκέπτες το φιλούσαν τρεις φορές και το ακουμπούσαν στο μέτωπο τους. Το λείψανο κλάπηκε στις 27 Νοεμβρίου 1930.
Το τζαμί δέχτηκε τρεις φορές βομβιστικές επιθέσεις κατά την διάρκεια της διακοινοτικής βίας. Η πρώτη βόμβα εξερράγη το βράδυ της 24ης Μαρτίου 1962 και κατηγορήθηκε η ελληνοκυπριακή ΕΟΚΑ. Αυτό προκάλεσε τουρκοκυπριακές διαδηλώσεις σε όλο το νησί και αύξησε τις εντάσεις ανάμεσα στις δυο κοινότητες. Οι αριστεροί Τουρκοκύπριοι δημοσιογράφοι Ahmet Muzaffer Gürkan and Ayhan Hikmet έγραψαν στην τοπική τους εφημερίδα Τζουμχουριέτ στις 23 Απριλίου ότι την βόμβα την τοποθέτησε η ΤΜΤ. Συνάντησαν τον Πολύκαρπο Γιωρκάτζη τότε υπουργό εσωτερικών και δολοφονήθηκαν εκείνη την μέρα. Το 2010, ο Sabri Yirmibeşoğlu, ένας εν αποστρατεία Τούρκος στρατηγός είπε ότι η ΤΜΤ τοποθέησε την βόμβα για να προκαλέσει διακοινοτική βία. H βόμβα δημιούργησε τρύπα στον μιναρέ. Το τζαμί επιδιορθώθηκε και άνοιξε ξανά στις 25 Δεκεμβρίου 1962.
Στις 26 Ιανουαρίου 1963, μια δεύτερη βομβιστική επίθεση πραγματοποιήθηκε, η οποία προκάλεσε αρκετά μεγάλη ζημιά στον Μιναρέ, ώστε να υπαρχει κίνδυνος να καταρρεύσει.
Μετά τα Ματωμένα Χριστούγεννα του 1963, στις 23 Ιανουαρίου 1964, μια τρίτη βομβιστική επίθεση έλαβε χώρα, περίπου στις 21:00 τοπική ώρα. Ο μιναρές κατέρρευσε εντελώς από την έκρηξη. Το Ömeriye Τζαμί δέκτηκε βόμβα την ίδια στιγμή, και υπέστη σημαντικές ζημίες. Ο Samuel Hardy, ειδικός στα θέματα κλοπής τέχνης, κατατάσσει την κατστροφή του τζαμιού στα συμβάντα, τα οποία σκοπό είχαν να καταστρέψουν την πολιτιστική κληρονομία κατά την διάρκεια της διακοινοτικής βίας.
Τον Φεβρουάριο του 1975, όταν αξιωματούχοι της UNESCO επισκέφτηκαν το μουσείο, ανέφεραν ότι ήταν «πλήρως βανδαλισμένο» με τον «μιναρέ να βρίσκεται στο έδαφος, τα παράθυρα μπλοκαρισμένα και την οροφή έτοιμη να καταρρεύσει.» Τον Σεπτέμβρη του 1975, το κτήριο είχε επισκευαστεί πλην του μιναρέ. Το 1985, ο μιναρές ήταν ακόμη υπό κατασκευή. Το 1990, το τζαμί επισκευάστηκε πλήρως και το 2003 άνοιξε, με τους πιστούς να μπορούν να το επισκευτούν.
Παραπομπές
Μπαιρακταρη
Ρώσικο τσάι
μικρογραφία|Τσάι Επρόκειτο για ένα είδος τσαγιού που προέρχεται από τη Ρωσία. Παρόλα αυτά είναι ιδιαίτερα γνωστό και φημισμένο και σε πολλές άλλες χώρες και αποτελεί μία ιδιαίτερα αξιόλογη συνταγή.
Πηγές
Κατηγορία:Τσάι Κατηγορία:Πολιτισμός της Ρωσίας Κατηγορία:Αφέψημα
Απολλόδωρος ο Σάμιος
Ο Απολλόδωρος ο Σάμιος (γιος του Μνασέα, 2ος αιώνας π.Χ.) ήταν αρχαίος Έλληνας αθλητής με καταγωγή από τη Σάμο, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 157ους ολυμπιακούς αγώνες της αρχαιότητας (152 π.Χ.).
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου παίδων Κατηγορία:Αρχαίοι Σάμιοι ολυμπιονίκες Κατηγορία:Αρχαίοι ολυμπιονίκες (2ος αιώνας π.Χ.)
Διοίκηση Δακίας
Η Διοίκηση Δακίας (Dioecesis Daciae) ήταν διοίκηση της ύστερης Ρωμαϊκής Αυτοκρατορίας, στην περιοχή της σύγχρονης δυτικής Βουλγαρίας, της κεντρικής Σερβίας, του Μαυροβουνίου, της βόρειας Αλβανίας και της βόρειας Βόρειας Μακεδονίας (Σκοπίων). Υπαγόταν στην πραιτωριανή επαρχία του Ιλλυρικού. Πρωτεύουσά της ήταν η Serdica (Σερδική, σημερινή Σόφια).
Τακμπίρ
Το Τακμπίρ (αραβικά: تَكْبِير, «μεγαλοποίηση [του Θεού]») είναι η ονομασία της αραβικής φράσης Αλλάχου Άκμπαρ (ٱللَّٰهُ أَكْبَرُ), που σημαίνει «ο αλλάχ (Θεός) είναι ο μέγιστος».
Διοίκηση Δακίας
Ιστορία
μικρογραφία|270x270εσ| Η Ρωμαϊκή Αυτοκρατορία με τις διοικήσεις της το 300 μ.Χ. μικρογραφία|270x270εσ| Η Ρωμαϊκή Αυτοκρατορία με τις διοικήσεις της το 400.
Τακμπίρ
Αποτελεί κοινή αραβική έκφραση, η οποία χρησιμοποιείται σε διάφορα πλαίσια από Μουσουλμάνους και Άραβες ανά τον κόσμο: στο επίσημο Σαλάχ (προσευχή), στο Αδδάν (ισλαμικό κάλεσμα για προσευχή), ως άτυπη έκφραση πίστης, σε στιγμές δυσφορίας ή χαράς ή για την έκφραση αποφασιστικότητας ή απείθειας. Η φράση χρησιμοποιείται και από τους Άραβες Χριστιανούς.
Διοίκηση Δακίας
Προέλευση του ονόματος
Ο Αυτοκράτορας Αυρηλιανός (270-275), αντιμέτωπος με την απόσχιση της Γαλλίας και της Ισπανίας από την Αυτοκρατορία από το 260, με την προέλαση των Σασσανιδών στην Ασία και τις καταστροφές που είχαν δημιουργήσει οι Κάρπιοι και οι Γότθοι στη Μοισία και την Ιλλυρία, εγκατέλειψε την επαρχία της Δακίας, που δημιούργησε ο Τραϊανός και απέσυρε τα στρατεύματά του εντελώς, καθορίζοντας τα ρωμαϊκά σύνορα στον Δούναβη. Μία νέα Dacia Aureliana οργανώθηκε νότια του Δούναβη έξω από την κεντρική Μοισία, με πρωτεύουσα τη Σερδική.
Η εγκατάλειψη της Dacia Traiana από τους Ρωμαίους αναφέρεται από τον Ευτρόπιο στο Breviarium historiae Romanae, βιβλίο ΙΧ:
Την επαρχία της Δακίας, που ο Τραϊανός είχε σχηματίσει πέρα ​​από τον Δούναβη, εγκατέλειψε ο Αυρηλιανός απελπισμένος, αφού είχε ερημωθεί όλο το Ιλλυρικό και η Μοισία, να μπορέσει να τα διατηρήσει. Οι Ρωμαίοι πολίτες, απομακρυνόμενοι από την πόλη και τα εδάφη της Δακίας, εγκαταστάθηκαν στο εσωτερικό της Μοισίας, ονομάζοντας την περιοχή Δακία, αυτή που χωρίζει τώρα τις δύο Μοισίες και που βρίσκεται στα δεξιά του Δούναβη, καθώς τρέχει το ποτάμι προς τη θάλασσα, ενώ η Δακία ήταν προηγουμένως στα αριστερά.
Δημιουργία
Η διοίκηση Δακίας αποτελούνταν από πέντε επαρχίες: Dacia Mediterranea (το νότιο, εσωτερικό τμήμα της Dacia Aureliana), Dacia Ripensis (Δακία Παρόχθια, το βόρειο, παραδουνάβιο τμήμα της Dacia Aureliana), Moesia Prima (το βόρειο τμήμα της Moesia Superior), Dardania (η νότιο τμήμα της Moesia Superior) και Praevalitana (το ανατολικό τμήμα της Δαλματίας).
Η πρωτεύουσα της επισκοπής ήταν η Serdica (σημερινή Σόφια). Επικεφαλής της διακυβέρνησης της διοίκησης ήταν ένας βικάριος (vicarius). Σύμφωνα με το Notitia Dignitatum (ένα έγγραφο της αυτοκρατορικής καγκελαρίας των αρχών του 5ου αι.), ο βικάριος είχε τον βαθμό του vir spectabilis (αξιοθαύμαστου ανδρός).
Η διοίκηση μεταφέρθηκε στη Δυτική Αυτοκρατορία το 384 από τον Θεοδόσιο Α', πιθανώς ως μερική αποζημίωση στην αυτοκράτειρα Ιουστίνα, για την αναγνώριση του σφετερισμού του Μάγνου Μάξιμου στη Γαλλική αυτοκρατορία. Ωστόσο με το τέλος του το 395, επανήλθε στην Ανατολική Αυτοκρατορία, σχηματίζοντας, μαζί με τη διοίκηση Μακεδονίας στα νότια, την πραιτωριανή επαρχία του Ιλλυρικού.
Το 535 επί Αυτοκράτορα Ιουστινιανού Α' (527-565), η εκκλησιαστική τάξη στο έδαφος της διοίκησης αναδιαμορφώθηκε και δημιουργήθηκε η νέα αρχιεπισκοπή της Ιουστινιανής Πρώτης, με κέντρο τη γενέτειρα του Αυτοκράτορα Justiniana Prima. Στον νεοδιορισθέντα αρχιεπίσκοπο δόθηκε η μητροπολιτική δικαιοδοσία σε όλες τις επαρχίες της διοίκησης Δακίας.
Διάλυση
Το έδαφος της διοίκησης λεηλατήθηκε και ερημώθηκε από τους Ούννους στα μέσα του 5ου αι. και τελικά κατακτήθηκε από τους Αβάρους και τους Σλάβους στα τέλη του 6ου και στις αρχές του 7ου αι.
Εξωτερικοί σύνδεσμοι
Κατηγορία:Βυζαντινή Σερβία Κατηγορία:Αρχαία ιστορία των Βαλκανίων Κατηγορία:Διοικήσεις της Βυζαντινής αυτοκρατορίας Κατηγορία:Διοικήσεις της Ρωμαϊκής αυτοκρατορίας Κατηγορία:Σελίδες με μη επιθεωρημένες μεταφράσεις
Ιστορία της ζωοφιλίας
Η ιστορία της ζωοφιλίας και της κτηνοβασίας ξεκινάει από την προϊστορική εποχή, όπου απεικονίσεις ανθρώπων και ζώων σε σεξουαλικό πλαίσιο εμφανίζονται περιστασιακά στην ευρωπαϊκή βραχογραφία. Η κτηνοβασία παρέμεινε θέμα στη μυθολογία και τη λαογραφία κατά τη διάρκεια της κλασσικής εποχής και στον Μεσαίωνα (π.χ. ο ελληνικός μύθος της Λήδας και του Κύκνου) και αρκετοί αρχαίοι συγγραφείς το κατέγραφαν ως μια φυσιολογική, αποδεκτή πράξη.
Η ρητή νόμιμη απαγόρευση της ανθρώπινης σεξουαλικής επαφής με τα ζώα είναι κληρονομιά των Αβρααμικών θρησκειών: Η Εβραϊκή Βίβλος επιβάλλει τη θανατική ποινή τόσο στο πρόσωπο όσο και στο ζώο που εμπλέκεται σε πράξη κτηνοβασίας. Υπάρχουν αρκετά παραδείγματα γνωστά από την μεσαιωνική Ευρώπη ανθρώπων και ζώων που εκτελούνται για τη διάπραξη της κτηνοβασίας. Με την εποχή του Διαφωτισμού, η κτηνοβασία συμπεριλήφθηκε μαζί με άλλα σεξουαλικά «εγκλήματα κατά της φύσης» σε κοινωνικούς νόμους περί σοδομίας, παραμένοντας συνήθως ως αδίκημα που τιμωρείται με θάνατο.
Η κτηνοβασία παραμένει παράνομη στις περισσότερες χώρες. Τα επιχειρήματα που χρησιμοποιούνται για να δικαιολογήσουν αυτό περιλαμβάνουν: είναι εναντίον της θρησκείας, είναι «έγκλημα κατά της φύσης» και ότι τα (μη ανθρώπινα) ζώα δεν μπορούν να δώσουν συγκατάθεση και ότι το σεξ με τα ζώα είναι εγγενώς κακοποίηση. Όπως συμβαίνει με πολλές παραφιλίες, το διαδίκτυο έχει επιτρέψει τη δημιουργία κοινότητας ζωόφιλων που έχει αρχίσει να ασκεί πιέσεις για να θεωρείται η ζωοφιλία ή η ζωοσεξουαλικότητα εναλλακτική σεξουαλικότητα και για τη νομιμοποίηση της κτηνοβασίας.
Παραπομπές
Κατηγορία:Ζωοφιλία
Μια ημέρα του Ιβάν Ντενίσοβιτς
Το Μια ημέρα του Ιβάν Ντενίσοβιτς, (κυρ. "Один день Ивана Денисовича", λατ. "Odin den' Ivana Denisovicha"), είναι νουβέλα (η πρώτη) του Ρώσου συγγραφέα Αλεξάντρ Σολζενίτσιν που γράφτηκε το 1951 και δημοσιεύτηκε το 1962.
Υπόθεση
Η ιστορία αφορά έναν πολιτικό κρατούμενο σε στρατόπεδο καταναγκαστικής εργασίας της ΕΣΣΔ (Γκουλάγκ),του οποίου η κάθε ημέρα είναι ίδια με την προηγούμενη ή την επόμενη, με αποτέλεσμα αν κάποιος αφηγηθεί μία και μόνη μέρα, να είναι σα να εξιστορεί μια ολόκληρη ζωή. Η κάθε ημέρα περιλαμβάνει κατά σειράν : Πρωινή έγερση, παράταξη, στοίχιση, συσσίτιο, πορεία, οικοδομική εργασία, πορεία, παράταξη, στοίχιση, συσσίτιο, ύπνος.
Ο Σούκοβ ή Ιβάν Ντενίσοβιτς είναι 40 ετών και του λείπουν τα μισά δόντια, όπως μας τον συστήνει επιγραμματικά ο συγγραφέας. Το 1941 επιστρατεύτηκε και πολέμησε στο Ανατολικό Μέτωπο. Το 1942 αιχμαλωτίστηκε από τους Γερμανούς, αλλά κατάφερε να δραπετεύσει. Όταν επέστρεψε στη μονάδα του θεωρήθηκε πράκτορας του εχθρού και συνελήφθη.
Ο Ιβάν το 1943 καταδικάστηκε σε ποινή δέκα ετών χωρίς δίκη. Εξορίστηκε και οδηγήθηκε σε στρατόπεδο καταναγκαστικής εργασίας. Η ιστορία του τοποθετείται το 1951, ενώ έχει εκτίσει ήδη οκτώ χρόνια καθημερινής (και χωρίς αμοιβή) οικοδομικής εργασίας. Στο στρατόπεδο επικρατεί ατμόσφαιρα κόλασης: κλοπές, τιμωρίες, εξευτελισμοί, καταδόσεις, πείνα.
Ο τρόπος αφήγησης του Σολζενίτσιν είναι ίδιος με αυτόν που θ' ακολουθήσει και στη συνέχεια της λογοτεχνικής του παραγωγής. Λεπτομερής περιγραφή συγκεκριμένων στιγμιοτύπων της φυλακής, χωρίς χρήση μεταφορικού λόγου ή καλολογικών στοιχείων, καθημερινό λεξιλόγιο, αλλά με την ανάδειξη λέξεων από όλη τη μακραίωνη γλωσσική παράδοση της Ρωσίας (ορισμένες λέξεις που χρησιμοποιούσε δεν υπήρχαν ούτε στα λεξικά), στατική δράση ή και ολοκληρωτική απουσία δράσης, γραμμική αφήγηση που αποτελείται από συγκοπές παρά από συνέχειες. Κατηγορία:Μυθιστορήματα Κατηγορία:Μυθιστορήματα του 1962
Μικόλα Ζλοτσέφσκι
Ο Μικόλα Βλαντισλάβοβιτς Ζλοτσέφσκι (Микола Владиславович Злочевський; γεννημένος στις 14 Ιουνίου 1966 στο Κίεβο) είναι Ουκρανός επιχειρηματίας πετρελαίου και φυσικού αερίου, πολιτικός και Ουκρανός ολιγάρχης. Ο Ζλοτσέφσκι ήταν υπουργός Οικολογίας και Φυσικών Πόρων από τον Ιούλιο του 2010 έως τον Απρίλιο του 2012 και ήταν αναπληρωτής γραμματέας Οικονομικής και Κοινωνικής Ασφάλισης στο Συμβούλιο Εθνικής Ασφάλειας και Άμυνας από τον Απρίλιο του 2012 έως τον Φεβρουάριο του 2014, όταν έγινε το Euromaidan.
Επιχειρηματική δραστηριότητα
Το 2002, ίδρυσε τη μεγαλύτερη ανεξάρτητη εταιρεία πετρελαίου και φυσικού αερίου Burisma Holdings με τον Ουκρανό επιχειρηματία Μικόλα Λίσιν. Μέσω της αποκλειστικής του ιδιοκτησίας της εγγεγραμμένης στην Κύπρο Burisma Holdings, κατέχει τους ουκρανικούς παραγωγούς φυσικού αερίου και πετρελαίου Aldea, Pari, Esko-Pivnich και την First Ukrainian Petroleum Company και τον επενδυτικό όμιλο Brociti Investments.
Κυβερνητικές θέσεις
Ο Ζλοτσέφσκι υπηρέτησε ως υπουργός Οικολογίας και Φυσικών Πόρων κατά το μεγαλύτερο μέρος του πρώτου υπουργικού συμβουλίου του Μικόλα Αζάροφ, και κατά τη διάρκεια τόσο του μεταγενέστερου μέρους της πρώτης κυβέρνησης του Αζάροφ όσο και όλης της δεύτερης κυβέρνησης του Αζάροφ, υπηρέτησε ως αναπληρωτής γραμματέας στο Συμβούλιο Εθνικής Ασφάλειας και Άμυνας ( NSDC) του Προέδρου της Ουκρανίας Βίκτορ Γιανουκόβιτς.
Έρευνες για το Burisma και τον Ζλοτσέφσκι
Τον Απρίλιο του 2014 ο Ζλοτσέφσκι όρισε τον Χάντερ Μπάιντεν, γιο του τότε αντιπροέδρου των ΗΠΑ Τζο Μπάιντεν, στο διοικητικό συμβούλιο της Burisma ως διευθυντή της Burisma, όπου λέγεται ότι κέρδιζε πάνω από 80.000 δολάρια μηνιαίως. Ο Τζο Μπάιντεν είχε γίνει ο κύριος άνθρωπος για την Ουκρανία μετά τον Φεβρουάριο του 2014, όταν ο φιλορώσος πρόεδρος, Βίκτορ Γιανουκόβιτς, εκδιώχθηκε και τράπηκε σε φυγή. Στη συνέχεια, η κυβέρνηση του προέδρου των ΗΠΑ Μπαράκ Ομπάμα ήταν έτοιμη να συνεργαστεί με τη νέα κυβέρνηση, μια θέση κοινή με ευρωπαϊκές κυβερνήσεις και ιδρύματα, όπως η Παγκόσμια Τράπεζα και το Διεθνές Νομισματικό Ταμείο. Αλλά όλοι ανησυχούσαν για τη διαφθορά της Ουκρανίας, η οποία μαστίζει τη χώρα από τότε που κέρδισε την ανεξαρτησία της με τη διάλυση της Σοβιετικής Ένωσης το 1991. Ο Τζο Μπάιντεν έγινε συχνός επισκέπτης στην Ουκρανία. Σύμφωνα με τον δικό του λογαριασμό, ο Μπάιντεν είπε ότι πήγε εκεί περίπου δώδεκα φορές από τις αρχές του 2014 έως τις αρχές του 2016.
Τον Απρίλιο του 2014, το Γραφείο Σοβαρής Απάτης πάγωσε περίπου 23 εκατομμύρια δολάρια, που ανήκαν σε εταιρείες που ελέγχονται από τον Ζλοτσέφσκι. Στα τέλη του 2014, ο Ζλοτσέφσκι διέφυγε από την Ουκρανία εν μέσω ισχυρισμών για παράνομο αυτοπλουτισμό και νομιμοποίηση κεφαλαίων (άρθρο 368–2, Ποινικός Κώδικας της Ουκρανίας) κατά τη διάρκεια της θητείας του σε δημόσιο αξίωμα. Τον Ιανουάριο του 2015, ο γενικός εισαγγελέας Βιτάλι Γιαρέμα ανακοίνωσε ότι ο Ζλοτσέφσκι είχε τεθεί στη λίστα καταζητούμενων για φερόμενη οικονομική διαφθορά. Στα τέλη Ιανουαρίου 2015, το Κεντρικό Ποινικό Δικαστήριο του Λονδίνου απελευθέρωσε τα 23 εκατομμύρια δολάρια που είχαν δεσμευτεί στους λογαριασμούς του Ζλοτσέφσκι λόγω ανεπαρκών αποδεικτικών στοιχείων. Τον Ιούνιο του 2018, το Γραφείο Σοβαρής Απάτης δήλωσε ότι η υπόθεση έκλεισε.
Στις αρχές Νοεμβρίου 2014 η Deutsche Bank ανέφερε ότι 24 εκατομμύρια δολάρια από κεφάλαια από τις εταιρείες του μεταφέρθηκαν από την Κύπρο στο υποκατάστημα της PrivatBank στη Λετονία, της τράπεζας συνιδιοκτησίας του ολιγάρχη στην περιοχή του Ντνιπροπετρόβσκ, Ιχόρ Κολομοΐσκι, και κρατικοποιήθηκαν στα τέλη του 2016.
Ο Ζλοτσέφσκι επέστρεψε στην Ουκρανία τον Φεβρουάριο του 2018, αφού οι έρευνες για την Burisma Holdings του είχαν ολοκληρωθεί τον Δεκέμβριο του 2017 χωρίς να του απαγγελθούν κατηγορίες.
Στις 18 Απριλίου 2018, μια υποτιθέμενη ηχογράφηση μέρους μιας συνομιλίας μεταξύ του Προέδρου της Ουκρανίας Πέτρο Ποροσένκο και του φυγόδικου Ουκρανού βουλευτή Ολεξάντρ Ονιστσένκο κυκλοφόρησε από τον Ονιστσένκο, η οποία ενέπλεξε τον Ζλοτσέφσκι σε δωροδοκία.
Στις 15 Ιουνίου 2018, αφού το Επαρχιακό Δικαστήριο Σολομιάνσκι στο Κίεβο ακύρωσε την απόφαση της Ειδικής Εισαγγελίας κατά της Διαφθοράς (SAP) να περατώσει μια ποινική διαδικασία εναντίον του το 2017, ο Ζλοτσέφσκι κατηγορήθηκε ότι είχε εκδώσει παράνομα, ενώ ήταν ακόμα υπουργός Οικολογίας το 2010–2012, άδειες πετρελαίου και φυσικού αερίου στις εταιρείες, που του ανήκαν.
Σύμφωνα με τις ουκρανικές αρχές, ο Ζλοτσέφσκι είναι ύποπτος για «κλοπή κρατικών κεφαλαίων σε ιδιαίτερα μεγάλη κλίμακα». Οι αρχές ανέφεραν ότι η ποινική έρευνα με την υποψία υπεξαίρεσης βρίσκεται επί του παρόντος σε αναμονή επειδή δεν μπορεί να προσδιοριστεί προς το παρόν το πού βρίσκεται ο Ζλοτσέφσκι. Από το 2019, ο Ζλοτσέφσκι αναφέρεται ότι ζει στο Μονακό. Σύμφωνα με έρευνα του Al Jazeera, αγόρασε την κυπριακή υπηκοότητα κάπου μεταξύ 2017 και 2019.
Ένα ψήφισμα εισήχθη τον Ιανουάριο του 2021 στη Βουλή των Αντιπροσώπων των ΗΠΑ από την ρεπουμπλικανή Μάρτζορι Τέιλορ Γκριν (R-GA), για να παραπέμψει τον Πρόεδρο των ΗΠΑ Τζο Μπάιντεν για κατηγορίες δωροδοκίας κατά του γιου του Χάντερ Μπάιντεν, ο οποίος υπηρέτησε ως μέλος του διοικητικού συμβουλίου της εταιρείας του Ζλοτσέφσκι, Burisma.
Παραπομπές
Κατηγορία:Ουκρανοί πολιτικοί Κατηγορία:Ουκρανοί επιχειρηματίες Κατηγορία:Σελίδες με μη επιθεωρημένες μεταφράσεις
Ράποτο φον Άμπενμπεργκ
Ο Ράποτο φον Άμπενμπεργκ (γερμανικά: Rapoto von Abenberg) (γεννηθείς το 1122 και αποβιώσας το 1172) ήταν φογκτ της πριγκιπικής επισκοπής του Μπάμπεργκ.
Βιογραφία
Ο αδερφός του, Ρέγκινχαρντ, ήταν επίσκοπος του Βύρτσμπουργκ.
Παραπομπές
Κατηγορία:Κόμητες της Γερμανίας
Μάχη στο Μαλεβίζι
Η Μάχη στο Μαλεβίζι διεξήχθη στα μέσα του Απρίλη του1822 στην Κρήτη μεταξύ των Τούρκων και των Ελλήνων που είχε ως αποτέλεσμα τον εγκλεισμό των Τούρκων στο Ηράκλειο.
Υπόβαθρο
Οι Έλληνες, με διάφορες επιχειρήσεις εναντίον των Τούρκων της υπαίθρου, κατάφεραν να τους κλείσουν στο Ηράκλειο. Έγιναν έτσι κύριοι της περιοχής για πρώτη φορά. Μετά τα μέσα Απριλίου, απέκλεισαν τον Αχμέτ Κιρίμι ο οποίος ήταν ο αγάς της περιοχής του Μυλοποτάμου. Στις 28 του Απρίλη, οι Τούρκοι επιχείρησαν αποτυχημένη έξοδο και εξαναγκάσθηκαν να ξανακλειστούν στον πύργο. Τελικά, ο Κιρίμης αποφάσισε να δεχθεί τον αφοπλισμό τόσο του ιδίου όσο και των ανδρών του καθώς οι ενισχύσεις που περίμενε από τον Λαδάογλου και τους 300 Ηρακλειώτες Τούρκους δεν έφτασαν ποτέ καθώς ο Λαδάογλου ηττήθηκε στον Σκλαβόκαμπο.
Στρατοί
Ο στρατός των Τούρκων βρισκόταν υπό την αρχηγεία του Αγά της περιοχής του Μυλοποτάμου Αχμέτ Κιρίμη, ενώ ο στρατός των Ελλήνων αποτελούνταν από 347 άντρες.
Μάχη
Μετά την επιτυχή έκβαση της μάχης του Μυλοποτάμου, οι ελληνικές δυνάμεις εισέβαλαν και στην επαρχία του Μαλεβιζίου αναγκάζοντας τους Τούρκους να κλεισθούν και εκείνοι στο Ηράκλειο. Η επιτυχία της εισβολής στον Μυλοπόταμο οδήγησε τον Αφεντουλίεφ (Γενικός Έπαρχος Κρήτης ) στο να διατάξει τους Κρητικούς οπλαρχηγούς να εκστρατεύσουν εναντίον των Τουρκοκρητών της περιοχής της Σελίνου και Κισσάμου με ανεπιτυχή όμως αποτελέσματα.
Εξωτερικοί σύνδεσμοι
Κατηγορία:Μάχες της Ελληνικής Επανάστασης του 1821
Γερμανικός Αυτοκινητόδρομος
Ο Γερμανικός Αυτοκινητόδρομος (Autobahn) (Γερμανικός πληθυντικός Autobahnen ) είναι το ομοσπονδιακό σύστημα οδικής αρτηρίας ελεγχόμενης πρόσβασης στη Γερμανία. Ο επίσημος γερμανικός όρος είναι ο Bundesautobahn (πληθυντικός Bundesautobahnen , συντομογραφία BAB ), η οποία μεταφράζεται ως "ομοσπονδιακός αυτοκινητόδρομος". Η κυριολεκτική έννοια της λέξης Bundesautobahn είναι η "Ομοσπονδιακή Αυτοκινητιστική Γραμμή.
Ο Γερμανικός Αυτοκινητόδρομος είναι ευρέως γνωστό ότι δεν έχει ομοσπονδιακά επιτρεπόμενο όριο ταχύτητας για ορισμένες κατηγορίες οχημάτων. Εντούτοις, σημειώνονται (και επιβάλλονται) όρια σε περιοχές αστικοποιημένες, υποβαθμισμένες, επιρρεπείς σε ατυχήματα ή υπό κατασκευή. Στις ταχύτητες χωρίς περιορισμούς, ένα συμβουλευτικό όριο ταχύτητας είναι 130 χιλιόμετρα την ώρα (80 μίλια την ώρα).Η ταχύτερη οδήγηση, η οποία δεν είναι παράνομη ως τέτοια, ελλείψει ορίου ταχύτητας, μπορεί να προκαλέσει αυξημένη ευθύνη σε περίπτωση σύγκρουσης (την οποία πρέπει να καλύψει η υποχρεωτική αυτοκινητική ασφάλιση). Τα δικαστήρια έχουν αποφανθεί ότι ένας «ιδανικός οδηγός» που απαλλάσσεται από την απόλυτη ευθύνη για «αναπόφευκτη» αδικοπραξία σύμφωνα με το νόμο δεν θα υπερβαίνει το Συμβουλευτικό Επιτρεπόμενο Όριο Ταχύτητας.
Μια έκθεση του 2017 του ομοσπονδιακού Ινστιτούτου Οδοποιίας ανέφερε ότι το 2015 το 70,4% του αυτοκινητοδρόμου είχε μόνο το συμβουλευτικό όριο ταχύτητας, το 6,2% είχε προσωρινά όρια ταχύτητας λόγω καιρικών συνθηκών ή συνθηκών κυκλοφορίας και το 23,4% είχε μόνιμα όρια ταχύτητας. Οι μετρήσεις από το γερμανικό κρατίδιο του Βρανδεμβούργου το 2006 έδειξαν μέσες ταχύτητες 142 χιλιόμετρα την ώρα (88 μίλια την ώρα) σε μια εξαπλή λωρίδα του αυτοκινητοδρόμου σε συνθήκες ελεύθερης ροής. μικρογραφία| Πινακίδα για τον Γερμανικό Αυτοκινητόδρομο 4, κοντά στην Δρέσδη
Παραπομπές
Κατηγορία:Γερμανικοί αυτοκινητόδρομοι Κατηγορία:Λήμματα που περιέχουν κείμενο στα γερμανικά
Νίκολα Γιόκιτς
Ο Νίκολα Γιόκιτς (Никола Јокић, Σόμπορ, 19 Φεβρουαρίου 1995) είναι Σέρβος επαγγελματίας διεθνής καλαθοσφαιριστής, ο οποίος αγωνίζεται ως σέντερ για τους Ντένβερ Νάγκετς. Θεωρείται ο καλύτερος καλαθοσφαιριστής στον κόσμο της τελευταίας διετίας.
Αναδείχτηκε πρωταθλητής του ΝΒΑ το 2023, ενώ είναι πέντε φορές ΝΒΑ All-Star, έχει ονομαστεί στην Κορυφαία Ομάδα του NBA σε πέντε περιπτώσεις (τρεις φορές στην πρώτη ομάδα και δύο φορές στην δεύτερη) και κέρδισε δύο φορές το Βραβείο Πολυτιμότερου Παίκτη του NBA για τις σεζόν 2020–21 και 2021–22 και μία φορά το Βραβείο του Πολυτιμότερου Παίκτη των τελικών του ΝΒΑ το 2023. Εκπροσωπεί την Εθνική Σερβίας με την οποία αναδείχθηκε αργυρός Ολυμπιονίκης στους Ολυμπιακούς Αγώνες του 2016.
Γεώργιος Σιβετίδης
Βιογραφία
Από τις 19 Ιουνίου 1965 ως 13 Νοεμβρίου της ίδιας χρονιάς διορίστηκε ως Νομάρχης Σερρών. Έπειτα μετατέθηκε και υπηρέτησε ως Νομάρχης Ευρυτανίας. Για την ευδόκιμη άσκηση των καθηκόντων του τιμήθηκε με το Σταυρό των Ταξιαρχών του Βασιλικού Τάγματος του Φοίνικα.
Νίκολα Γιόκιτς
Έχει το ψευδώνυμο «Τζόκερ» και επιλέχθηκε από τους Νάγκετς στον δεύτερο γύρο του NBA Ντραφτ του 2014. Ψηφίστηκε στην Πρώτη NBA All-Rookie Ομάδα το 2016. Τη σεζόν 2018–19, ενώ οδηγούσε τους Νάγκετς στους Ημιτελικούς της Δυτικής Περιφέρειας, έλαβε τις πρώτες του επιλογές σε All-Star και Πρώτη Ομάδα του ΝΒΑ. Την επόμενη σεζόν, έλαβε και πάλι διακρίσεις All-Star και All-NBA, ενώ οδήγησε την ομάδα του στους Τελικούς της Δυτικής Περιφέρειας. Ο Γιόκιτς κατατάσσεται στους 10 καλύτερους στον κατάλογο όλων των εποχών με τους παίκτες του NBA με τα περισσότερα τριπλ-νταμπλ (κανονική σεζόν και πλέι οφ), όπου είναι ο κορυφαίος Ευρωπαίος παίκτης και κατέχει το ρεκόρ για το ταχύτερο τριπλ-νταμπλ (επιτεύχθηκε σε 14 λεπτά και 33 δευτερόλεπτα).
Γεώργιος Σιβετίδης
Βιογραφία
Στις 13 Νοεμβρίου 1965 διορίστηκε Νομάρχης Πρέβεζας, θέση στην οποία παρέμεινε έως τις 25 Φεβρουαρίου 1966.
Νίκολα Γιόκιτς
Πρώιμη ζωή
Ο Γιόκιτς γεννήθηκε στην πόλη Σόμπορ στο βόρειο τμήμα της Σερβίας. Μεγάλωσε σε ένα διαμέρισμα δύο υπνοδωματίων που στέγαζε τον ίδιο, τα δύο αδέρφια του, τους δύο γονείς και τη γιαγιά του. Ο πατέρας του ήταν γεωπόνος μηχανικός. Ο Γιόκιτς ανέπτυξε την αγάπη για το μπάσκετ νωρίς στη ζωή του παίζοντας με τα δύο μεγαλύτερα αδέρφια του, που ήταν μια δεκαετία μεγαλύτερα. Ο Στράχινια, ο μεγαλύτερος αδερφός, έπαιζε μπάσκετ στην Ευρώπη και ο Νέμανια, ο δεύτερος μεγαλύτερος, έπαιζε κολεγιακή καλαθοσφαίριση στο Πανεπιστήμιο του Ντιτρόιτ Μέρσι.
Γεώργιος Σιβετίδης
Βιογραφία
Έγινε έπειτα Νομάρχης Γρεβενών (1967) και Χαλκιδικής ως τον Μάιο του 1967. Μετά την επιβολή της χούντας το 1967, παύτηκε από νομάρχης και επανήλθε στη δικηγορία. Κατά την περίοδο της χούντας ανέλαβε την υπεράσπιση πολλών διωκομένων από το καθεστώς και στο δημοψήφισμα του 1973 τάχτηκε σθεναρά υπέρ του "όχι".
Νίκολα Γιόκιτς
Μέγκα Μπάσκετ (2012–2015)
Ο Γιόκιτς έπαιξε μπάσκετ νέων στην ΚΚ Βοϊβοντίνα Σρμπίγιαγκας, όπου έγινε κυρίαρχη φιγούρα και έλαβε ενδιαφέρον από μεγαλύτερες ομάδες. Το καλοκαίρι του 2012 υπέγραψε συμβόλαιο με την ΚΚ Μέγκα Μπάσκετ, αν και την πρώτη σεζόν με την ομάδα έπαιξε ως επί το πλείστον για την ομάδα νέων το 2012–13. Σε ηλικία 17 ετών εμφανίστηκε σε 5 αγώνες του Πρωταθλήματος Σερβίας και είχε μέσο όρο 1,8 πόντους και 2 ριμπάουντ σε 10,2 λεπτά ανά αγώνα. Τη σεζόν 2013-14, είδε περισσότερα λεπτά στο γήπεδο για την ομάδα ανδρών. Σε 25 αγώνες της Αδριατικής Λίγκας, είχε μέσο όρο 11,4 πόντους, 6,4 ριμπάουντ και 2,5 ασίστ ανά αγώνα. Έπαιξε επίσης 13 παιχνίδια με την ομάδα στο Πρωτάθλημα Σερβίας και είχε παρόμοια παραγωγή, με μέσο όρο 10,9 πόντους, 6 ριμπάουντ και 3,3 ασίστ ανά παιχνίδι.
Γεώργιος Σιβετίδης
Βιογραφία
Μετά την παραίτηση του Γεώργιου Χ. Χιονίδη προκειμένου να πολιτευτεί στις πρώτες μεταπολιτευτικές εκλογές ανέλαβε Νομάρχης Πιερίας, υπηρετώντας από τον Οκτώβριο του 1974 έως τις 31 Δεκεμβρίου 1976. Αποχώρησε λόγω συνταξιοδότησής του (έχοντας συμπληρώσει το όριο ηλικίας) την 1η Ιανουαρίου 1977.
Στις εκλογές του 1981 συνέστησε ειδική ομάδα μαζί με τον φίλο του, Θεόφιλο Καμπερίδη, πρώην βουλευτή Πιερίας, υποστηρίζοντας το ΠΑΣΟΚ..
Απεβίωσε σε ηλικία 73 ετών στη Θεσσαλονίκη στις 16 Αυγούστου 1986 και κηδεύτηκε στη συμπρωτεύουσα.
Νίκολα Γιόκιτς
Μέγκα Μπάσκετ (2012–2015)
Μετά τον αποκλεισμό από την Παρτίζαν Βελιγραδίου στα ημιτελικά του Πρωταθλήματος Σερβίας, ο Γιόκιτς αποχώρησε από την ομάδα για να ακολουθήσει καριέρα στο ΝΒΑ. Σε 14 αγώνες του Πρωταθλήματος Σερβίας είχε μέσο όρο 18,4 πόντους, 10,4 ριμπάουντ και 2,7 ασίστ ανά αγώνα, ενώ σούταρε με 56,6% εντός πεδιάς.
Γεώργιος Σιβετίδης
Παραπομπές
Κατηγορία:Νομάρχες Γρεβενών Κατηγορία:Νομάρχες Ευρυτανίας Κατηγορία:Νομάρχες Πιερίας Κατηγορία:Νομάρχες Πρέβεζας Κατηγορία:Νομάρχες Σερρών Κατηγορία:Νομάρχες Χαλκιδικής Κατηγορία:Έλληνες δικηγόροι Κατηγορία:Έλληνες Νομάρχες
Νίκολα Γιόκιτς
Τα δύο πρώτα χρόνια
Το καλοκαίρι του 2015, ο Γιόκιτς εντάχθηκε στους Ντένβερ Νάγκετς, μία σεζόν μετά το ντραφτ. Στις 28 Ιουλίου 2015, υπέγραψε συμβόλαιο με τους Νάγκετς έχοντας 8,0 πόντους και 6,2 ριμπάουντ μέσο όρο σε πέντε αγώνες Σάμερ Λιγκ για την ομάδα. Στις 10 Ιανουαρίου 2016, κατέγραψε 9 ασίστ (ρεκόρ καριέρας) στη νίκη 95–92 επί των Σάρλοτ Χόρνετς. Την 1η Φεβρουαρίου, κατέγραψε 27 πόντους (ρεκόρ καριέρας) και 14 ριμπάουντ στη νίκη 112–93 επί των Τορόντο Ράπτορς. Στις 8 Απριλίου, σημείωσε νέο ρεκόρ καριέρας με 15 ριμπάουντ στη νίκη με 102–98 επί των Σαν Αντόνιο Σπερς. Στο τέλος της σεζόν, τερμάτισε τρίτος στην ψηφοφορία για το βραβείο του ΝΒΑ Ρούκι της Χρονιάς 2016 και κέρδισε συμπεριλήφθηκε στην Πρώτη NBA ομάδα των ρούκι.
Στις 29 Οκτωβρίου 2016, ο Γιόκιτς κατέγραψε 23 πόντους και 17 ριμπάουντ (ρεκόρ καριέρας) στην ήττα με 115–113 στην παράταση από τους Πόρτλαντ Τρέιλ Μπλέιζερς. Μετά την έναρξη των πρώτων 8 αγώνων της σεζόν, ο Γιόκιτς μεταφέρθηκε στον πάγκο στις 12 Νοεμβρίου παραμένοντας αναπληρωματικός για τα επόμενα 14 παιχνίδια. Στις 3 Φεβρουαρίου 2017, κατέγραψε το πρώτο του τριπλ-νταμπλ στην καριέρα του, με 20 πόντους, 13 ριμπάουντ και 11 ασίστ στη νίκη 121–117 επί των Μιλγουόκι Μπακς. Στις 10 Φεβρουαρίου 2017, σημείωσε 40 πόντους (ρεκόρ καριέρας) για να οδηγήσει τους Νάγκετς στη νίκη με 131–123 επί των Νιου Γιορκ Νικς. Εκείνη τη χρονιά κατέγραψε έξι τριπλ νταμπλ. Ολοκλήρωσε τη σεζόν με 29 πόντους, 16 ριμπάουντ, 8 ασίστ σε μια νίκη με 111–105 στον τελευταίο αγώνα της σεζόν επί των Οκλαχόμα Σίτι Θάντερ στις 12 Απριλίου. Τα έξι τριπλ νταμπλ του τον κατέταξαν στην τέταρτη θέση στην κανονική περίοδο. Τερμάτισε δεύτερος στην ψηφοφορία του Πιο Βελτιωμένου Παίκτη του NBA 2017, καθώς και στην ψηφοφορία για την Ασίστ της Χρονιάς 2017.
Βασικός παίκτης
σύνδεσμος=//upload.wikimedia.org/wikipedia/commons/thumb/6/6b/Nikola_Jokic_%2840980299891%29.jpg/220px-Nikola_Jokic_%2840980299891%29.jpg|μικρογραφία| Ο Γιόκιτς φυλάσσεται από τον [[Μάρτσιν Γκόρτατ|Γκόρτατ σε αγώνα το 2018]] Τη σεζόν 2017-18 καθιερώθηκε ως αναντικατάστατος στη βασική σύνθεση της ομάδας. Στις 7 Νοεμβρίου 2017, ο Γιόκιτς σημείωσε 41 πόντους (ρεκόρ καριέρας) στη νίκη με 112–104 επί των Μπρούκλιν Νετς. Μετά από απουσία επτά αγώνων λόγω τραυματισμού στις 8 Ιανουαρίου, έκανε το πρώτο του τριπλ-νταμπλ της σεζόν με 22 πόντους, 12 ριμπάουντ και 11 ασίστ στην ήττα με 124–114 από τους Γκόλντεν Στέιτ Ουόριορς. Στις 15 Φεβρουαρίου, στη νίκη με 134–123 επί των Μιλγουόκι Μπακς, ο Γιόκιτς κατέγραψε 30 πόντους, 15 ριμπάουντ και 17 ασίστ, σημειώνοντας τριπλ-νταμπλ με 1:54 να απομένει στη δεύτερη περίοδο. Κατέγραψε το ταχύτερο τριπλ-νταμπλ στην ιστορία του NBA σε 14 λεπτά και 33 δευτερόλεπτα, ξεπερνώντας το προηγούμενο ρεκόρ του Τζιμ Τάκερ των 17 λεπτών από το 1955. Στο φινάλε της κανονικής περιόδου των Νάγκετς στις 11 Απριλίου 2018, ο Γιόκιτς κατέγραψε 35 πόντους και 10 ριμπάουντ σε μια ήττα με 112–106 στην παράταση από τους Μινεσότα Τίμπεργουλβς. Ήταν το έβδομο παιχνίδι 30 πόντων του στη σεζόν. Η ήττα απέκλεισε τους Νάγκετς από τα πλέι οφ με ρεκόρ 46–36. Ήταν το πρώτο παιχνίδι πλέι ιν της τελευταίας ημέρας στο ΝΒΑ εδώ και 21 χρόνια, με τη Μινεσότα να διεκδικεί επίσης μια θέση στα πλέι οφ.
Σεζόν 2018–19: Σεζόν ανάδειξης, πρώτες εμφανίσεις All-Star και All-NBA
Στις 9 Ιουλίου 2018, ο Γιόκιτς υπέγραψε πενταετή επέκταση συμβολαίου με τους Νάγκετς, αξίας 148 εκατομμυρίων δολαρίων. Στις 20 Οκτωβρίου 2018, στο δεύτερο παιχνίδι των Νάγκετς στη σεζόν, ο Γιόκιτς κατέγραψε 35 πόντους, 12 ριμπάουντ και 11 ασίστ στη νίκη με 119–91 επί των Φοίνιξ Σανς. Το όνομα του μπήκε δίπλα στου Ουίλτ Τσάμπερλεϊν ως ο μόνος παίκτης στην ιστορία του ΝΒΑ που σημείωσε τριπλ-νταμπλ με 30 ή περισσότερους πόντους χωρίς να χάσει καλάθι από εντός πεδιάς — ο Τσάμπερλεϊν το έκανε δύο φορές, το 1966 και το 1967. Οι εμφανίσεις του το 2018 ήταν τέτοιες που αναγνωρίστηκε ως ο Σέρβος Παίκτης της Χρονιάς από την Ομοσπονδία Καλαθοσφαίρισης Σερβίας.
Στις 19 Ιανουαρίου έκανε το έκτο τριπλ-νταμπλ της σεζόν, με 19 πόντους, 12 ασίστ και 11 ριμπάουντ, στη νίκη με 124–102 επί των Κλίβελαντ Καβαλίερς. Ήταν το 22ο τριπλ-νταμπλ στην καριέρα του, ξεπερνώντας έτσι τον Καρίμ Αμπντούλ Τζαμπάρ για να περάσει στη δεύτερη θέση στον κατάλογο των ψηλών παικτών με τριπλ νταμπλ όλων των εποχών του NBA. Στις 31 Ιανουαρίου, έλαβε την πρώτη του επιλογή All-Star ως αναπληρωματικός της Δυτικής Περιφέρειας για το NBA All-Star Game 2019. Στις 13 Φεβρουαρίου, κατέγραψε το 12ο τριπλ-νταμπλ της σεζόν, με 20 πόντους, 18 ριμπάουντ και 11 ασίστ, ενώ σημείωσε επίσης το νικηφόρο καλάθι στο παιχνίδι με 0,3 δευτερόλεπτα να απομένουν, για να βοηθήσει τους Νάγκετς να κερδίσουν με 120-118 τους Σακραμέντο Κινγκς. Τα δώδεκα τριπλ-νταμπλ του τον κατέταξαν στη δεύτερη θέση στη σεζόν.
Στο πρώτο παιχνίδι του πρώτου γύρου των Πλέι Οφ εναντίον των Σαν Αντόνιο Σπερς, ο Γιόκιτς έγινε ο τέταρτος παίκτης στην ιστορία του ΝΒΑ που κατέγραψε τριπλ-νταμπλ στο ντεμπούτο του στα πλέι οφ. Είχε 10 πόντους, 14 ριμπάουντ και 14 ασίστ σε μια ήττα με 101–96. Στο έκτο παιχνίδι της σειράς, σημείωσε τους 27 από τους 43 πόντους του στο δεύτερο ημίχρονο της ήττας των Νάγκετς με 120–103. Είχε επίσης 12 ριμπάουντ και 9 ασίστ. Στο έβδομο παιχνίδι βοήθησε τους Νάγκετς να κερδίσουν τη σειρά με 4–3, με 21 πόντους, 15 ριμπάουντ και 10 ασίστ στη νίκη με 90–86. Στο πρώτο παιχνίδι του δεύτερου γύρου, ο Γιόκιτς σημείωσε 37 πόντους στη νίκη με 121–113 επί των Τρέιλ Μπλέιζερς Στο τρίτο παιχνίδι εναντίον στο Πόρτλαντ, είχε 33 πόντους, 18 ριμπάουντ και 14 ασίστ σε μια ήττα με 140–137 στην τέταρτη παράταση. Οι Νάγκετς αποκλείστηκαν από τα πλέι οφ μετά την ήττα με 100–96 από το Πόρτλαντ στο έβδομο παιχνίδι, παρά τους 29 πόντους και 13 ριμπάουντ του Γιόκιτς. Σε 14 αγώνες πλέι οφ, είχε μέσο όρο 25,1 πόντους, 13,0 ριμπάουντ και 8,4 ασίστ. Ονομάστηκε στην Πρώτη Ομάδα του NBA, για πρώτη φορά στην καριέρα του.
Σεζόν 2019–20: Στους τελικούς της Δυτικής Περιφέρειας
Στις 8 Νοεμβρίου 2019, ο Γιόκιτς σημείωσε το νικητήριο καλάθι στο παιχνίδι εναντίον των Φιλαδέλφεια 76ερς με 1,2 δευτερόλεπτα να απομένουν, για να δώσει στους Νάγκετς τη νίκη 98–97, επιστρέφοντας από 21 πόντους πίσω στο σκορ. Στο αμέσως επόμενο παιχνίδι, πέτυχε έναν ακόμη νικητήριο καλάθι, μόλις δύο ημέρες αργότερα, στη νίκη με 100–98 στην παράταση επί των Μινεσότα Τίμπεργουλβς. Στις 6 Ιανουαρίου 2020, σημείωσε 47 πόντους (ρεκόρ καριέρας) απέναντι στην Ατλάντα Χοκς, σε μια εκτός έδρας νίκη με 123–115. Στις 4 Φεβρουαρίου, κατέγραψε 30 πόντους, 21 ριμπάουντ και 10 ασίστ στη νίκη με 98–95 επί των Γιούτα Τζαζ. Ήταν το πρώτο παιχνίδι 30/20/10 από οποιονδήποτε παίκτη του NBA σε τέσσερα χρόνια, και μόνο το τρίτο μετά τον Αμπντούλ-Τζαμπάρ το 1976. Στις 30 Ιανουαρίου ο Γιόκιτς επιλέχθηκε για το δεύτερο συνεχόμενό του All-Star Game.
Στη σειρά των πλέι οφ του πρώτου γύρου εναντίον στους Γιούτα Τζαζ, ο Γιόκιτς έκλεισε τη σειρά με μία ραβέρσα για να κάνει το σκορ από 78–78 σε 80–78 με 27 δευτερόλεπτα να απομένουν για το παιχνίδι, κερδίζοντας το παιχνίδι για τους Νάγκετς. Ολοκλήρωσε το παιχνίδι με 30 πόντους και 14 ριμπάουντ. Στις 13 Σεπτεμβρίου, κατέγραψε 34 πόντους, 14 ριμπάουντ και 7 ασίστ για να οδηγήσει το Ντένβερ στη νίκη με 111–98 στο έκτο παιχνίδι, ξεπερνώντας τη διαφορά των 19 πόντων στο δεύτερο ημίχρονο. Στις 15 Σεπτεμβρίου, κατέγραψε ένα τριιπλ-νταμπλ με 16 πόντους, 22 ριμπάουντ και 13 ασίστ για να οδηγήσει το Ντένβερ σε μια νίκη με 104–89 στο έβδομο παιχνίδι επί των Λος Άντζελες Κλίπερς. Ο Γιόκιτς μπήκε στην ίδια κατηγορία με τους Τιμ Ντάνκαν και Κέβιν Γκάρνετ ως οι μόνοι παίκτες στην ιστορία του πρωταθλήματος που σημείωσαν τριπλ-νταμπλ με 20 ριμπάουντ. Με τη νίκη, οι Νάγκετς έγιναν η πρώτη ομάδα στην ιστορία του ΝΒΑ που επέστρεψε από πολλαπλά 3–1 πίσω στη σειρά σε μία μόνο σεζόν. Ωστόσο, οι Νάγκετς θα έχαναν τους Τελικούς της Δυτικής Περιφέρειας σε πέντε αγώνες από τους μετέπειτα πρωταθλητές του ΝΒΑ Λος Άντζελες Λέικερς, με τον Γιόκιτς να καταγράφει 22 πόντους, 10 ριμπάουντ και 5 ασίστ στη μοναδική νίκη του Ντένβερ στο τρίτο παιχνίδι.
Σεζόν 2020–21: Πρώτο βραβείο MVP
Ο Γιόκιτς ξεκίνησε τη σεζόν με τέσσερα τριπλ-νταμπλ στα πρώτα έξι παιχνίδια του, σε ένα από τα οποία κατέγραψε 18 ασίστ, στις 29 Δεκεμβρίου 2020, εναντίον των Χιούστον Ρόκετς στη νίκη με 124–111. Με αυτόν τον τρόπο, έγινε ο πρώτος σέντερ που κατέγραψε τουλάχιστον 18 ασίστ σε έναν αγώνα μετά τον Τσάμπερλεϊν το 1968. Στις 30 Δεκεμβρίου, ξεπέρασε τον Φατ Λέβερ για τα περισσότερα τριπλ-νταμπλ στην ιστορία των Νάγκετς, στην ήττα με 125–115 από τους Σακραμέντο Κινγκς, που τον οδήγησε επίσης να ανέβει στην ένατη θέση όλων των εποχών στα τριπλ-νταμπλ καριέρας. Ο Γιόκιτς θα συνέχιζε το εκπληκτικό του παιχνίδι όλο τον Ιανουάριο, λαμβάνοντας τα βραβεία του Παίκτη της Εβδομάδας στη Δυτική Περιφέρεια, καθώς και του Παίκτη του Μήνα, ο πρώτος παίκτης των Νάγκετς που το έκανε μετά τον Άντονι.
Στις 6 Φεβρουαρίου ο Γιόκιτς σημείωσε 50 πόντους (ρεκόρ καριέρας), μαζί με 8 ριμπάουντ και 12 ασίστ στην ήττα με 119–114 από τους Σακραμέντο Κινγκς. Επιπλέον, άνοιξε τη σεζόν με 20 διαδοχικά παιχνίδια με νταμπλ-νταμπλ, πίσω από τον Μπιλ Ουόλτον (34 το 1976–77) από τότε που η Αμερικανική Ένωση Καλαθοσφαίρισης συγχωνεύτηκε με το NBA το 1976. Αργότερα τον ίδιο μήνα, επιλέχθηκε για την τρίτη συνεχόμενη εμφάνισή του σε All Star Game, αυτή τη φορά ως βασικός. Στις 2 Μαρτίου, ο Γιόκιτς κατέγραψε το 50ο τριπλ-νταμπλ στην καριέρα του, με 37 πόντους, 10 ριμπάουντ και 11 ασίστ, στη νίκη με 128-97 εναντίον των Μιλγουόκι Μπακς. Έγινε μόνο ο 9ος παίκτης στην ιστορία του ΝΒΑ που κατέγραψε 50 τριπλ-νταμπλ στην καριέρα του, καθώς και μόλις ο δεύτερος σέντερ που το έκανε, πίσω από τον Τσάμπερλεϊν.
Παρά τη γεμάτη τραυματισμούς κανονική σεζόν, ο Γιόκιτς οδήγησε τους Νάγκετς στην τρίτη θέση στη Δυτική Περιφέρεια, με ρεκόρ 47–25. Ενώ έπαιζε και ξεκινούσε σε κάθε παιχνίδι, ηγήθηκε του πρωταθλήματος σε όλες τις κύριες προηγμένες μετρήσεις που αποσκοπούσαν στη μέτρηση της αξίας ενός παίκτη. Τερμάτισε επίσης ως ο πρώτος του πρωταθλήματος στα νταμπλ-νταμπλ, έχοντας 60 στη σεζόν, ενώ τερμάτισε δεύτερος για τα περισσότερα τριπλ-νταμπλ στη σεζόν, με 16 δικά του. Εντάχθηκε στην ίδια κατηγορία με τους Όσκαρ Ρόμπερτσον και Ράσελ Ουέστμπρουκ ως οι μόνοι παίκτες στην ιστορία του ΝΒΑ με μέσο όρο 26+ πόντους, 10+ ριμπάουντ και 8+ ασίστ σε μια ολόκληρη σεζόν και έγινε επίσημα ο πρώτος παίκτης που το έκανε αυτό με ποσοστό βολών καλύτερο από 52 %. Επίσης, έγινε μόλις ο τρίτος παίκτης στην ιστορία του NBA που ολοκλήρωσε μια σεζόν στην πρώτη πεντάδα σε συνολικούς πόντους (3ος), ριμπάουντ (5ος) και ασίστ (3ος), στην ίδια κατηγορία με τον Έλτζιν Μπέιλορ και τον Τσάμπερλεϊν (3 φορές).
Στον πρώτο γύρο των πλέι οφ, οι Νάγκετς αντιμετώπισαν τους Πόρτλαντ Τρέιλ Μπλέιζερς. Παρόλα αυτά, ο Γιόκιτς συνέχισε τις κορυφαίες εμφανίσεις σε όλη τη σειρά, έχοντας κατά μέσο όρο 33 πόντους, 10,5 ριμπάουντ και 4,5 ασίστ. Στο έκτο παιχνίδι σημείωσε τους 27 από τους 36 πόντους του στο δεύτερο ημίχρονο και οδήγησε τους Νάγκετς στη νίκη με 126–115. Το Ντένβερ θα αντιμετώπιζε τους Φοίνιξ Σανς στους ημιτελικούς της Δυτικής Περιφέρειας. Σε μια ήττα στο τρίτο παιχνίδι, ο Γιόκιτς κατέγραψε 32 πόντους, 20 ριμπάουντ και 10 ασίστ, μπαίνοντας στην ίδια κατηγορία με τον Αμπντούλ-Τζαμπάρ και τον Τσάμπερλεϊν ως οι μόνοι παίκτες στην ιστορία των πλέι οφ του NBA που έκαναν 30/20/10 σε αγώνα. Οι Νάγκετς αποκλείστηκαν από τα πλέι οφ στο τέταρτο παιχνίδι. Στα πλέι οφ είχε μέσο όρο 29,8 πόντους, 11,6 ριμπάουντ και 5,0 ασίστ ανά παιχνίδι.
Για την απόδοσή του στην κανονική περίοδο, ο Γιόκιτς κέρδισε το Βραβείο Πολυτιμότερου Παίκτη στο NBA. Με αυτόν τον τρόπο, έγινε ο πρώτος σέντερ που κέρδισε το βραβείο μετά τον Σακίλ Ο'Νιλ το 2000, καθώς και ο πρώτος παίκτης στην ιστορία των Ντένβερ Νάγκετς. Έγινε επίσης ο πρώτος Σέρβος παίκτης, ο τρίτος Ευρωπαίος συνολικά και ο έκτος διεθνής παίκτης που κέρδισε το βραβείο. Έχοντας επιλεγεί 41ος συνολικά στο ντραφτ του NBA 2014, ο Γιόκιτς έγινε ο παίκτης με το χαμηλότερη θέση ντραφτ στην ιστορία του NBA που αναδείχθηκε MVP, καθώς και ο πρώτος παίκτης που επιλέχθηκε στο ντραφτ στον δεύτερο γύρο του κοινού ντραφτ (από το 1966) που κέρδισε το βραβείο. Επιπλέον, ο Γιόκιτς και ο Βασίλιε Μίσιτς έγιναν το πρώτο ζευγάρι παικτών από την ίδια χώρα που βραβεύτηκαν ως MVP τόσο στο NBA όσο και στην Ευρωλίγκα την ίδια σεζόν.
Σεζόν 2021–22: Δεύτερο βραβείο MVP
σύνδεσμος=//upload.wikimedia.org/wikipedia/commons/thumb/9/97/Nikola_Jokic_%2851914124577%29.jpg/220px-Nikola_Jokic_%2851914124577%29.jpg|μικρογραφία| Στο NBA All-Star Game του 2022
Στις 6 Δεκεμβρίου, ο Γιόκιτς κατέγραψε το 60ο τριπλ-νταμπλ του, σε μια ήττα με 109–97 από τους Σικάγο Μπουλς, ξεπερνώντας τον Λάρι Μπερντ για την 8η θέση στον κατάλογο με τριπλ-νταμπλ όλων των εποχών. Στις 27 Δεκεμβρίου, ο Γιόκιτς ισοφάρισε το ρεκόρ καριέρας του με 22 ριμπάουντ και πρόσθεσε 26 πόντους και 8 ασίστ στη νίκη με 103–100 εναντίον των Λος Άντζελες Κλίπερς. Στις 27 Ιανουαρίου, επιλέχθηκε για την τέταρτη διαδοχική του εμφάνιση στο NBA All-Star Game, δεύτερο στη σειρά ως βασικός. Για τα παιχνίδια του τον Ιανουάριο, ο Γιόκιτς αναδείχθηκε Παίκτης του Μήνα στη Δυτική Περιφέρεια για τρίτη φορά στην καριέρα του. Κατέγραψε επτά τριπλ-νταμπλ και έγινε ένας από τους μόλις πέντε παίκτες στην ιστορία του ΝΒΑ που είχαν επτά ή περισσότερα σε έναν μήνα, μαζί με τους Ράσελ Ουέστμπρουκ, Όσκαρ Ρόμπερτσον, Ουίλτ Τσάμπερλεϊν και Μάικλ Τζόρνταν ως τους μοναδικούς παίκτες που πέτυχαν κάτι τέτοιο.
Στις 6 Φεβρουαρίου, στον 500ο αγώνα του στο ΝΒΑ, ο Γιόκιτς σημείωσε το 71ο τριπλ-νταμπλ στην καριέρα του με 27 πόντους, 12 ριμπάουντ και 10 ασίστ στη νίκη με 124-104 κόντρα στους Μπρούκλιν Νετς. Στην ιστορία του πρωταθλήματος, μόνο ο Ρόμπερτσον (151) και ο Μάτζικ Τζόνσον (73) κατέγραψαν περισσότερα τριπλ-νταμπλ στους πρώτους 500 αγώνες τους. Στις 6 Μαρτίου, σε μια νίκη με 138–130 στην παράταση επί των Πέλικανς, κατέγραψε τριπλ-νταμπλ με 46 πόντους, 12 ριμπάουντ, 11 ασίστ, 3 κλεψίματα και 4 κοψίματα. Σκόραρε 30 από τους 46 πόντους του στην τέταρτη περίοδο και την παράταση, και έγινε ο δεύτερος μετά τον Τσάμπερλεϊν που σημείωσε τριπλ-νταμπλ 45 πόντων, με ποσοστό εντός πεδιάς 70 % στο ίδιο παιχνίδι. Στις 26 Μαρτίου, ο Γιόκιτς κατέγραψε 35 πόντους, 12 ριμπάουντ και 8 ασίστ στη νίκη με 113-107 επί των Οκλαχόμα Σίτι Θάντερ. Έγινε ο δεύτερος παίκτης στην ιστορία του NBA μετά τον Ουίλτ Τσάμπερλεϊν με τρία ή περισσότερα παιχνίδια καριέρας 35/10/5 με ποστοστό 85 %.
Στις 7 Απριλίου, ο Γιόκιτς κατέγραψε 35 πόντους, 16 ριμπάουντ και 6 ασίστ στη νίκη με 122–109 επί των Μέμφις Γκρίζλις, για να κατακτήσει η ομάδα μια θέση στα πλέι οφ. Έγινε ο πρώτος παίκτης στην ιστορία του ΝΒΑ που συγκέντρωσε τουλάχιστον 2.000 πόντους, 1.000 ριμπάουντ και 500 ασίστ σε μια σεζόν. Η άνοδος του Γιόκιτς στα τέλη της σεζόν τον είδε επίσης να γίνεται ο πρώτος παίκτης μετά τον Τσάμπερλεϊν που σημείωσε τουλάχιστον 35 πόντους και 12 ριμπάουντ σε 5 συνεχόμενα παιχνίδια. Ολοκλήρωσε την κανονική περίοδο με μέσο όρο 27,1 πόντους, 13,8 ριμπάουντ και 7,9 ασίστ και οδήγησε τους Νάγκετς σε ρεκόρ 48–34 για την τελευταία απευθείας θέση στα πλέι οφ (έκτη). Έγινε ο πρώτος παίκτης στην ιστορία του ΝΒΑ με μέσο όρο πάνω από 25 πόντους, 13 ριμπάουντ και 7 ασίστ σε μια σεζόν και ο πρώτος που ήταν πρώτος της ομάδας του σε πόντους, ριμπάουντ, ασίστ, κλεψίματα, κοψίματα και ποσοστά εντός πεδιάς. Ήταν ο μοναδικός παίκτης στο ΝΒΑ εκείνη τη σεζόν που τερμάτισε στους πρώτους 10 σε πόντους ανά αγώνα, ριμπάουντ ανά αγώνα και ασίστ ανά αγώνα. Οι προηγμένες μετρήσεις του ήταν ιστορικά καλές, συγκεντρώνοντας την υψηλότερη βαθμολογία απόδοσης παίκτη (PER) σε μία σεζόν στην ιστορία του ΝΒΑ, με 32,85.
Στα πλέι οφ το Ντένβερ θα έχανε από το Γκόλντεν Στέιτ σε πέντε παιχνίδια παρά τους 30 πόντους, 19 ριμπάουντ και 8 ασίστ του Γιόκιτς στην ήττα με 102–98 στο πέμπτο παιχνίδι. Για τα πλέι οφ, ο Γιόκιτς είχε μέσο όρο 31,0 πόντους, 13,2 ριμπάουντ, 5,8 ασίστ, με 57,5 % εντός πεδιάς. Στις 12 Μαΐου, ο Γιόκιτς έλαβε το βραβείο του Πολυτιμότερου Παίκτη στο NBA για δεύτερη συνεχόμενη χρονιά, νικώντας τους φιναλίστ Τζόελ Εμπίντ και Γιάννη Αντετοκούνμπο. Έγινε ο 13ος παίκτης που κέρδισε το βραβείο σε συνεχόμενες σεζόν, καθώς και ο δεύτερος Ευρωπαίος παίκτης που κέρδισε το βραβείο περισσότερες από μία φορές, μαζί με τον Αντετοκούνμπο. Στις 24 Μαΐου, ο Γιόκιτς επιλέχθηκε για τρίτη φορά στην Πρώτη Ομάδα του NBA. Έγινε ο πρώτος παίκτης στην ιστορία της ομάδας που κέρδισε τιμητικές διακρίσεις για την Ομάδα του NBA σε τέσσερις συνεχόμενες σεζόν. και είχε τρεις επιλογές στην πρώτη ομάδα της καριέρας του.
Σεζόν 2022–23: Επέκταση συμβολαίου
Την 1η Ιουλίου 2022, ο Γιόκιτς συμφώνησε σε πενταετή επέκταση συμβολαίου αξίας 264 εκατομμυρίων δολαρίων με τους Νάγκετς, καθιστώντας την τη μεγαλύτερη οικονομικά συμφωνία στην ιστορία του NBA. Στις 3 Νοεμβρίου 2022 στον αγώνα με αντίπαλο τους Οκλαχόμα Σίτι Θάντερ (122-110) σημείωσε το 79ο τριπλ νταμπλ της καριέρας του (15 πόντοι, 13 ριμπάουντ, 14 ασίστ) ξεπερνώντας τον Τσάμπερλεϊν και φτάνοντας έτσι στην έκτη θέση όλων των εποχών στο NBA.
Ανδρών
Ο Γιόκτς εκπροσώπησε τη Σερβία στο Προολυμπιακό τουρνουά καλαθοσφαίρισης του 2016 στο Βελιγράδι, όπου κέρδισε το Βραβείο MVP της διοργάνωσης, έχοντας κατά μέσο όρο 17,8 πόντους, 7,5 ριμπάουντ και 2,8 ασίστ ανά αγώνα. Στους Θερινούς Ολυμπιακούς Αγώνες του 2016, ο Γιόκιτς και η Σερβία κέρδισαν το αργυρό μετάλλιο, μετά την ήττα από τις Ηνωμένες Πολιτείες στον τελικό με 96–66.
Στις 24 Μαΐου 2019, ο Γιόκιτς ανακοίνωσε ότι θα παίξει για τη Σερβία στο Παγκόσμιο Κύπελλο του 2019. Στο Παγκόσμιο Κύπελλο του 2019, η Εθνική Σερβίας χαρακτηρίστηκε ως φαβορί για την κατάκτηση του τροπαίου, αλλά τελικά αποκλείστηκε στους προημιτελικούς από την Αργεντινή. Με νίκες επί των Ηνωμένων Πολιτειών και της Τσεχίας τερμάτισε στην 5η θέση. Ο Γιόκιτς ήταν ο δεύτερος καλύτερος παίκτης της ομάδας πίσω από τον Μπόγκνταν Μπογκντάνοβιτς, με μέσο όρο 11,5 πόντους, 7,5 ριμπάουντ και 4,8 ασίστ σε οκτώ παιχνίδια.
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Σερβίας Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Ολυμπιονίκες της καλαθοσφαίρισης Κατηγορία:Σέρβοι Ολυμπιονίκες Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Μέγκα Βιζούρα Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Πρωταθλήματος Σερβίας Κατηγορία:Καλαθοσφαιριστές Ντένβερ Νάγκετς Κατηγορία:Καλαθοσφαιριστές του NBA Κατηγορία:Σέρβοι καλαθοσφαιριστές στο NBA Κατηγορία:Καλαθοσφαιριστές All-Star Game (NBA)